15 નવેમ્બર 1986ના રોજ મુંબઈ ખાતે જન્મેલી સાનિયા મિર્ઝાને ભારતમાં વુમન્સ ટેનિસ લોકપ્રિય બનાવનાર પ્રેરકબળ કહી શકાય. 2005ની ટેનિસની પહેલી ગ્રાન્ડસ્લેમ ટુર્નામેન્ટ ઓસ્ટ્રેલીયન ઓપનમાં વુમન્સ સિંગલ્સની સ્પર્ધામાં ત્રીજા રાઉન્ડ સુધી પહોંચીને સાનિયા મિર્ઝાએ ઈતિહાસ સર્જ્યો. આ રીત તેણે કોઈ ગ્રાન્ડસ્લેમ ટુર્નામેન્ટમાં ત્રીજા રાઉન્ડ સુધી પહોંચનાર પહેલી ભારતીય મહિલા ખેલાડી બનવાનું ગૌરવ હાંસલ કર્યુ. ઉલ્લેખનીય છે કે તે વખતે સાનિયાને ઓસ્ટ્રેલીયન ઓપનમાં વાઈલ્ડકાર્ડ દ્વારા પ્રવેશ મળ્યો હતો. તે અગાઉ 1998માં ભારતની નિરૂપમા સંજીવ ઓસ્ટ્રેલીયન ઓપના બીજા રાઉન્ડ સુધી પહોંચી હતી. જો કે ત્રીજા રાઉન્ડમાં સાનિયાનો સેરીના વીલીયમ્સ સામે પરાજય થયો. છતા સાનિયાની સિદ્ધીને નાનીસૂની તો ન જ ગણી શકાય.